חקר תמונה

התמונה צולמה בירושלים בבית שלנו, בשנת תש"ג .

אפשר ללמוד לפי התמונה על זה שהחיים פעם היו שונים בתסרוקות ובלבוש, התמונה בשחור לבן .

התמונה מציינת את תקופת המנדט האנגלי בארץ בגלל הגיוס של אחי לבריגדה .

הדמויות בתמונה הם המשפחה המצומצמת שהייתה לי :

אבי, אמי , אחי , אחותי ואני.

הצטלמנו אצל צלם לצורך זיכרון היסטורי שישאר לדורות שיבואו.

אפשר ללמוד לפי הלבוש שזאת תמונה ישנה. אחי לובש בגדי צבא , וכל השאר לבושים רגיל .

המשפחה שלי.

משמעות התמונה בשבילי

זיכרון ממשפחה שאיננה כבר .

הזיכרון הכי משמעותי בשבילי היה אבי- אהרון שטרנברג ז"ל.

אהרון בן אברהם דוד שטרנברג נולד במרץ 1895 בצפת, דור שלישי בארץ.

בהיותו בן שלוש שנים נכנס ללמוד ב "חדר " , כדרך כל ילדי ישראל.

לאחר 10 שנות לימודים ב חדר , בגיל בר מצווה עזב את צפת ועבר לירושלים בה למד 5 שנים ב-2 ישיבות שבעיר העתיקה .

הוא המשיך את לימודיו בבית המדרש למורים על שם דוד ילין בירושלים וסיים את לימודיו בשנת 1916.

הוא היה לוחם במלחמת השפות הידועה למען תחיית הלשון העברית .

לאחר כיבוש הארץ על ידי הבריטים , עבר לעבוד בבית ספר לבנות " למל " בירושלים , שם עבד כמורה , מזכיר , סגן מנהל ומנהל במשך 29 שנה.

בימי מלחמת השחרור עבר לנהל את בית הספר "פיקא" , שבפתח תקווה .

60 שנות הוראה וחינוך !!

אבי נפטר יומיים לפני ראש השנה ב26 בספטמבר 1981 .

בצוואתו לילדיו כתב:

" מעולם לא צברתי רכוש . מקצוע ההוראה אינו מאפשר עושר . אולם , תודות לאשר רכשתי בישיבות ואחר כך בסמינר ולאחר מכן מתוך הניסיון בעבודה ,

הצלחתי ללמד ולחנך עשרות אלפים תלמידים ומורים המפוזרים בכל אתר ואתר –

וזהו רכושי הגדול ".